पाएं अपने शहर की ताज़ा ख़बरें और फ्री ई-पेपरडाउनलोड करें
अनादरा थाना क्षेत्र के धानपुर गांव के एक खेत में खरगोश का शिकार कर रहे शिकारियों को ग्रामीणों व बजरंग दल के कार्यकर्ताओं ने दबोचा। इस दौरान दो शिकारी भाग गए, लेकिन एक युवक को ग्रामीणों ने पकड़कर वन विभाग को सौंप दिया। शिकारी के पास से दो खरगोश को सुरक्षित छुड़ा लिया तथा एक खरगोश मृत मिला।
इस दौरान बजरंगदल के कार्यकर्ताओं ने इस घटना की सूचना सिरोड़ी वन विभाग के अधिकारी एवं अनादरा पुलिस दी। सिरोडी फोरेस्ट अधिकारी शेरसिंह राजपुत ने बताया कि धानपुर निवासी भैराराम पुत्र गलबाराम हिरागर के खेत में धानपुर निवासी दीपाराम पुत्र बाबुराम भील और उसके दो साथी शिकारी ने मिलकर खरगोश के गले में तार का फंदा लगा कर शिकार किया। इसमें एक खरगोश की मौके पर मौत हो गई तथा दो खरगोश के गले से फंदा निकाल कर सुरक्षित छोड़ा।
फॉरेस्ट अधिकारी भैरूसिंह, शभुसिंह, नरेन्द्र कुमार समेत टिम ने मृत खरगोश का पोस्टमार्टम कर अंतिम संस्कार किया। इस मौके हितेश माली बजरंगदल प्रखंड गौरक्षा, रणछोड पुरोहित जिला गौ रक्षा प्रमुख, योगेश शर्मा सुरक्षा प्रमुख समेत लक्ष्मण लौहार, दिनेश चौधरी, छगनलाल, अशोक चौधरी, वनाराम चौधरी, दिनेश कुमार समेत ग्रामीण मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mai_Deva zho_Hant eng_Latn